
CREULONDEB cweryl India—a wasgodd 
I'r cysgod bob traha: 
Ei ail ein bŷd ni welodd, 
Ni hanodd o Gehenna. 


Edrych ar ei ffiaidd-dra—a bair Och ! 
A braw yn Gehenna: 
Ac uffern wrth ei goffa—ni all fôd 
Ond mewn syndod am hanes India. 


Taranau 'n eiriau anwaraidd,—iaith o 
Fellf a thân brwmstanaidd, 
A. pharabl Lucifferaidd, 
Ni wedai y brâd ond o braidd. 


Ni wyr ellyll eiriau hyllion,—ni fedr 
Iaith anfadrwydd ddigon, 
I draethu nodau duon 
Hanner cyfres hanes hon. 


Llewygai ellyll o eigion—uffern, 
Er mor ddiffaith greulon, 
Cyn gweyd hanner arferion 
Brawychus arswydus hon. 


Brydain â gwaed berwedig—godo'i braich 
Gyda brŷd mileinig, 
I ddychwel tâl dial dîg, 
A'i nwydau 'n ennynedig. 


Tiriondeb at yr Indiaid— i anghof 
Gollynger am ysbaid : 
Trwy chwerw ing, eu trechu raid ; 
Nid dynion yw'r s—t—n-id. 











Diluw o fâr dialedd—y Nefoedd 
Yn ufel digllonedd 
Elo dros eu gwlâd ar wedd, 
Tân fflamog, cuchiog, cochwedd. 


E cyngreiri â dyrnod 
Jurope a ymgyngreirio—â dyrno 
Ei dwm i'w ysgubo 
Dros ddibyn anoddyn o 
Ein byd—ac na wnaed beidio. 





Heddwch lle'i ceir, mae'n haeddu—ei ddewis, 
Rhinwedd yw ei garu ; 
Ond y march côch a chrôch ru, 
Yr awr'on fo'n gweryru. 


A gwanc awchus, gwaedgwn cochion—rhyfel, 
A'u rhif fel gro'r afon, 
Rhodder, o'u ffauau'n rhyddion,—ae India 
Fyddo rhedfa eu hela creulon. 


Holl deulu y pŵll diwaelod-—a lunio 
Greulonach erchylldod 
Na wybu nêb, fel b'o'n nôd 
Rhoi India mewn dychryndod. 


Ar eu gwaed a'u cyrff rhwygedig—gwledda, 
Mewn gloddest lythedig, 
Gaffo cledd dialedd dîg 
Gan wânu eu cnawd gwenwynig. 


Dreigiau uffern a daear gaffo—'u gwaed 
Halogedig sugno ; 
Ufferngwn yn fyrddiwn fo 
Eu dr-ll—-d gnawd yn dryllio. 


Dinystr dychrynllyd yno,—athrylith 
Cythreuliaid a'i trefno, 
A'u gwaethaf lìd a'i gweithio 
I ben, ac ofnadwy y bo. 

